pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.เกษตรฯ เชื่อ ปริมาณน้ำในปีนี้จะไม่ท่วมพื้นที่เขตเศรษฐกิจที่สำคัญของจังหวัดเพชรบุรีอย่างแน่นอน
วันพุธที่ 22 สิงหาคม 2561
รมช.เกษตรฯ เชื่อ ปริมาณน้ําในปีนี้จะไม่ท่วมพื้นที่เขตเศรษฐกิจที่สําคัญของจังหวัดเพชรบุรีอย่างแน่นอน
รมช.เกษตรฯ เชื่อ ปริมาณน้ําในปีนี้จะไม่ท่วมพื้นที่เขตเศรษฐกิจที่สําคัญของจังหวัดเพชรบุรีอย่างแน่นอน พร้อมส่งเจ้าหน้าที่ตรวจเยี่ยมและให้กําลังใจกับพี่น้องเกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังหารือร่วมกับรองผู้ว่าราชการจังหวัดและหัวหน้าส่วนราชการจังหวัดเพชรบุรี ถึงแนวทางการบริหารจัดการสถานการณ์น้ําในพื้นที่จังหวัดเพชรบุรี ณ ห้องประชุมศูนย์ดํารงธรรม (ศาลากลางหลังเก่า) ว่า การทํางานร่วมกันของทุกภาคส่วนในการแก้ไขอุทกภัยที่เกิดขึ้นในพื้นที่จังหวัดเพชรบุรี ทําให้มีความเชื่อมั่นว่าปริมาณน้ําในปีนี้จะไม่ท่วมพื้นที่เขตเศรษฐกิจที่สําคัญของจังหวัดอย่างแน่นอน เนื่องจากมีการบูรณาการแนวทางบริหารจัดการน้ํา รวมถึงมีแนวทางในการป้องกันอย่างเต็มที่ จึงทําให้มีการบริหารจัดการพื้นที่สําคัญทางเศรษฐกิจของจังหวัดเพชรบุรีและพื้นที่ใกล้เคียง แต่จะมีบางพื้นที่ที่เป็นพื้นที่เปราะบางซึ่งไม่ได้มีสาเหตุมาจากน้ําล้นตลิ่ง แต่มีสาเหตุมาจากน้ําซึมผ่านทํานบที่กั้นไว้ ซึ่งเป็นพื้นที่ในวงจํากัด และมีไม่กี่แห่ง โดยทางผู้ว่าราชการจังหวัดได้สั่งการให้ดําเนินการสูบออก จึงขอให้ประชาชนมีความเชื่อมั่นว่าปีนี้จะสามารถบริหารจัดการการแก้ไขปัญหาน้ําในจังหวัดเพชรบุรีได้
อย่างในก็ตาม ต้องขอขอบคุณพี่น้องเกษตรกร และภาคเอกชนบางราย ที่ได้ให้ความร่วมมือกับทางภาครัฐในการให้พื้นที่บางส่วนได้เป็นพื้นที่รับน้ําเพื่อหน่วงน้ําไว้ ซึ่งในส่วนของความเสียหายที่มีผลกระทบต่อผลผลิตทางการเกษตร ในขณะนี้ รัฐมนตรีว่าการกระทรวงเกษตรและสหกรณ์ (นายกฤษฎา บุญราช) ได้สั่งการให้หน่วยงานที่อยู่ในพื้นที่ของกระทรวงเกษตรและสหกรณ์ ส่งเจ้าหน้าที่ลงไปตรวจเยี่ยมและให้กําลังใจกับพี่น้องเกษตรกรทุกสาขา ทั้งด้านพืช ประมง ปศุสัตว์ ซึ่งขณะนี้ทางจังหวัดได้ตรวจเยี่ยมและจัดการในเรื่องทะเบียนให้เรียบร้อย เนื่องจากจะใช้ข้อมูลการขึ้นทะเบียนเกษตรกรดังกล่าว นําไปใช้ในการสํารวจความเสียหายหลังจากสถานการณ์น้ําคลี่คลายแล้ว เพื่อจ่ายเงินชดเชยให้เกษตรกรที่ผลผลิตทางการเกษตรเสียหาย ตามระเบียบกระทรวงการคลัง ซึ่งจะดําเนินการด้วยความรวดเร็วและประสานงานกับทางจังหวัดเพื่อทํางานในเชิงรุกต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงดิจิทัลฯ นำคาราวาน “ดิจิทัลทรานส์ฟอร์เมชั่น สัญจร 2017” สู่ชาวกาญจนบุรี
วันจันทร์ที่ 19 มิถุนายน 2560
กระทรวงดิจิทัลฯ นําคาราวาน “ดิจิทัลทรานส์ฟอร์เมชั่น สัญจร 2017” สู่ชาวกาญจนบุรี
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “ดิจิทัลทรานส์ฟอร์เมชั่น สัญจร 2017” ที่จังหวัดกาญจนบุรี โดยมี นายรณชัย จิตรวิเศษ รองผู้ว่าราชการจังหวัดกาญจนบุรีให้การต้อนรับ ซึ่งภายในงานได้เชิญวิทยากรชื่อดังมาให้ความรู้ในเรื่องของการทําตลาดออนไลน์ การสร้างเพจขายสินค้า และการใช้เครื่องมือดิจิทัลให้ทันโลกในปัจจุบัน พร้อมกันนี้ยังมีกิจกรรมให้ประชาชนได้ร่วมสนุกและลุ้นรับของรางวัลมากมาย โดยการจัดคาราวานดังกล่าว ให้ความสําคัญในการสร้างความเข้าใจเรื่องเทคโนโลยีดิจิทัลที่ไม่ใช่เรื่องไกลตัวอีกต่อไป เนื่องจากอินเทอร์เน็ตเข้ามามีอิทธิพลในการใช้ชีวิตประจําวันของประชาชนเป็นอย่างมาก ทั้งนี้ ยังถือเป็นการเตรียมความพร้อมให้กับประชาชนเพื่อร่วมกันขับเคลื่อนเศรษฐกิจดิจิทัลและผลักดันเศรษฐกิจของประเทศให้มีความแข็งแกร่งในอนาคต เมื่อวันที่ 17 มิถุนายน 2560 ณ ลานหน้าศูนย์การค้าโรบินสัน ไลฟ์สไตล์ จังหวัดกาญจนบุรี
********************
รัฐบาลไทย-ข่าวทำเนียบรัฐบาล-ทส. จัดงานวันทะเลโลกประจำปี 2561 "Clean Our Ocean ทะเลดี ชีวีมีสุข"
วันศุกร์ที่ 8 มิถุนายน 2561
ทส. จัดงานวันทะเลโลกประจําปี 2561 "Clean Our Ocean ทะเลดี ชีวีมีสุข"
กระทรวงทรัพยากรธรรมชาติและสิ่งแวดล้อม จัดกิจกรรม วันทะเลโลก ประจําปี 2561 ภายใต้หัวข้อ Clean Our Ocean ทะเลดีชีวีมีสุข กระตุ้นกระแสการอนุรักษ์ทรัพยากรทางทะเลในประเทศไทย รณรงค์ให้ลดการสร้างขยะพลาสติกต่อทะเล
กระทรวงทรัพยากรธรรมชาติและสิ่งแวดล้อม จัดกิจกรรม วันทะเลโลก ประจําปี 2561 ภายใต้หัวข้อ Clean Our Ocean ทะเลดีชีวีมีสุข กระตุ้นกระแสการอนุรักษ์ทรัพยากรทางทะเลในประเทศไทย รณรงค์ให้ลดการสร้างขยะพลาสติกต่อทะเล
วันนี้ (8 มิถุนายน 61) กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง ร่วมกับ กระทรวงการท่องเที่ยวและกีฬา และภาคเอกชน จัดกิจกรรม วันทะเลโลก ประจําปี 2561 8 มิถุนายน จัดให้มีการชมภาพยนตร์สารคดี เรื่อง "Clean Our Ocean ทะเลดี ชีวีมีสุข" ความยาว 40 นาที เพื่อกระตุ้นการอนุรักษ์ทรัพยากรทางทะเลในประเทศไทย ส่งเสริมความรู้ความเข้าใจเกี่ยวกับผลกระทบของพลาสติกต่อทะเล และรณรงค์ให้ลดการสร้างขยะพลาสติก รวมถึงปรับเปลี่ยนพฤติกรรมการใช้ถุงพลาสติกของนักท่องเที่ยว โดยคาดหวังว่า การจัดกิจกรรมในครั้งนี้จะช่วยสร้างจิตสํานึกให้กับผู้ร่วมกิจกรรม นักท่องเที่ยวและผู้ประกอบการ ตลอดจนประชาชนทั่วไป ได้ตระหนักถึงปัญหาขยะในทะเลและช่วยกันร่วมมือร่วมใจลดขยะพลาสติกต่อทะเลได้ในที่สุด
นอกจากนี้ ยังเป็นการประกาศเจตนารมณ์ของผู้แทนองค์กรต่างๆ ทั้งภาครัฐและเอกชน ในการมีส่วนร่วมอนุรักษ์ทะเลไทยและการจัดการขยะพลาสติกทางทะเล โดยในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ให้เกียรติเป็นประธานเปิดกิจกรรมพร้อมทั้งมอบเครื่องหมาย "รักษ์ทะเลยิ่งชีพ" แก่รัฐมนตรีว่าการกระทรวงการท่องเที่ยวและกีฬา (นายวีระศักดิ์ โควสุรัตน์) โดยมีผู้เข้าร่วมกิจกรรม ทั้งจากภาครัฐ ภาคเอกชน ผู้ประกอบการ ผู้ผลิต นักท่องเที่ยว และเครือข่ายอาสาสมัครพิทักษ์ทรัพยากรทางทะเลและชายฝั่ง ณ โรงภาพยนตร์สยามภาวลัย รอยัล แกรนด์เธียร์เตอร์ ศูนย์การค้าสยามพารากอน
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)”
วันศุกร์ที่ 20 มีนาคม 2563
รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)”
นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” ณ กระทรวงพาณิชย์
วันที่ 19 มีนาคม 2563 เวลา 14.30 – 17.45 น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” ณ กระทรวงพาณิชย์ โดยมีนายจุรินทร์ ลักษณวิศิษฎ์ รองนายก รัฐมนตรีและรัฐมนตรีว่าการกระทรวงพาณิชย์ เป็นประธาน เพื่อรับทราบสถานการณ์ปัจจุบันและหารือแนวทางการบริหารจัดการหน้ากากอนามัย เจล และผลิตภัณฑ์ที่มีแอลกอฮอล์เป็นส่วนประกอบ และอื่นๆ รวมทั้งวัตถุดิบเพื่อให้เพียงพอต่อความต้องการ
โดยกระทรวงอุตสาหกรรม ได้ชี้แจงข้อมูลโรงงานผลิตหน้ากากอนามัย จํานวน 13 โรง กําลังการผลิตรวมประมาณ 2.2 ล้านชิ้น/วัน และโรงงานผลิตเอทานอลในกํากับดูแลของกระทรวงอุตสาหกรรม จํานวน 18 โรง กําลังการผลิตรวมวันละ 3.9 ล้านลิตรต่อวัน คาดว่าผลิตภัณฑ์ที่มีแอลกอฮอล์เพื่อสุขอนามัยจะเพียงพอต่อความต้องการใช้ของประชาชนภายในประเทศ ซึ่งที่ประชุมมอบหมายให้กระทรวงสาธารณสุข บริหารจัดการการจัดสรรหน้ากากอนามัย ที่เน้นการให้กับสถานพยาบาลและบุคลากรทางการแพทย์ และคณะกรรมการควบคุมโรคระบาดระดับจังหวัด ซึ่งมีผู้ว่าราชการจังหวัดเป็นประธาน บริหารจัดการในส่วนที่เหลือ รวมทั้งได้มอบหมายให้กระทรวงอุตสาหกรรมรับผิดชอบดูแลในส่วนของผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัย และรายงานผลให้ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (โควิด - 19) ที่มีนายกรัฐมนตรีเป็นประธานทราบต่อไป
รัฐบาลไทย-ข่าวทำเนียบรัฐบาล-ทส. ประชุมชี้แจงร่าง พรบ.รายจ่ายปีงบประมาณ 2563
วันเสาร์ที่ 19 ตุลาคม 2562
ทส. ประชุมชี้แจงร่าง พรบ.รายจ่ายปีงบประมาณ 2563
ทส. ประชุมชี้แจงร่าง พรบ.รายจ่ายปีงบประมาณ 2563
ทส. ประชุมชี้แจงร่าง พรบ.รายจ่ายปีงบประมาณ 2563
วันนี้ (19 ตุลาคม 2562)​  นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์  ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงกระทรวงทรัพยากรธรรมชาติและสิ่งแวดล้อม ร่วมประชุมชี้แจงร่าง พรบ.รายจ่ายปีงบประมาณ พ.ศ. 2563 ณ กองพลทหารปืนใหญ่ต่อสู้อากาศยาน กรุงเทพฯ
ภาพ: กรมทรัพยากรน้ําบาดาล
รัฐบาลไทย-ข่าวทำเนียบรัฐบาล-รัฐบาลเดินหน้าปรับภูมิทัศน์ทางเท้าในเขต กทม.
วันศุกร์ที่ 10 พฤศจิกายน 2560
รัฐบาลเดินหน้าปรับภูมิทัศน์ทางเท้าในเขต กทม.
การปรับภูมิทัศน์ในเขตเมืองให้สวยงามสบายตา และปลอดภัยด้วยการจัดระเบียบสายไฟฟ้าและสายโทรคมนาคม เป็นอีกหนึ่งภารกิจที่รัฐบาลกําลังเดินหน้า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดระเบียบทางเท้าใน กทม. ให้มีความปลอดภัยและสวยงาม โดยนําสายสาธารณูปโภคลงใต้ดินแล้วรวม 41.9 กม. อยู่ระหว่างดําเนินการอีก 45.4 กม. คาดว่าจะแล้วเสร็จภายในปี 2561 โดยขณะนี้เร่งดําเนินการบริเวณถนนพหลโยธิน ตั้งแต่คลองสามเสน-ห้าแยกลาดพร้าว ระยะทาง 2 ฝั่งรวม 16 กม. แบ่งการดําเนินงานออกเป็น 2 ส่วน คือ ตั้งแต่ห้าแยกลาดพร้าว-คลองบางซื่อ ดําเนินการเสร็จเรียบร้อยแล้ว เหลืออีกร้อยละ 55 ของงาน คือ จากคลองบางซื่อ-คลองสามเสน และบริเวณอนุสาวรีย์ชัยสมรภูมิ ซึ่งเมื่อดําเนินการเสร็จทั้งหมดจะถอนเสาไฟฟ้าจํานวน 600 ต้นออกจากพื้นที่และติดตั้งเสาไฟส่องสว่างพร้อมหลอดประหยัดไฟ ทั้งนี้ เพื่อความเป็นระเบียบสวยงามและสร้างความปลอดภัยในชีวิตและทรัพย์สินของประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนรม.วิษณุฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและประกาศนียบัตรกำกับเครื่องราชอิสริยาภรณ์ ประจำปี 2560 ให้แก่หน่วยงานในสังกัดสำนักนายกรัฐมนตรี
วันพุธที่ 21 มีนาคม 2561
รองนรม.วิษณุฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ ประจําปี 2560 ให้แก่หน่วยงานในสังกัดสํานักนายกรัฐมนตรี
รองนรม.วิษณุฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ ประจําปี 2560 ให้แก่หน่วยงานในสังกัดสํานักนายกรัฐมนตรี
วันนี้ (21 มีนาคม 2561) เวลา 10.30 น. ณ ตึกสันติไมตรี (หลังนอก) ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ ประจําปี 2560 ให้แก่หน่วยงานในสังกัดสํานักนายกรัฐมนตรี โดยมีนางพัชราภรณ์ อินทรียงค์ปลัดสํานักนายกรัฐมนตรี ผู้บริหาร ผู้เข้ารับพระราชทานเครื่องอิสริยาภรณ์ และเจ้าหน้าที่ที่เกี่ยวข้องเข้าร่วมพิธีในครั้งนี้
เมื่อรองนายกรัฐมนตรีเดินทางมาถึงฯ ได้จุดธูปเทียนบูชาพระรัตนตรัยและทําความเคารพธงชาติและถวายความเคารพพระฉายาลักษณ์สมเด็จพระเจ้าอยู่หัว
ปลัดสํานักนายกรัฐมนตรี กล่าวรายงานว่า การจัดพิธีรับพระราชทานเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ ประจําปี 2560 ให้แก่ข้าราชการในสังกัดสํานักนายกรัฐมนตรี จํานวน 90 ราย จาก 8 หน่วยงาน ได้แก่ สํานักงานปลัดสํานักนายกรัฐมนตรี สํานักงบประมาณ สภาความมั่นคงแห่งชาติ สํานักงานคณะกรรมการกฤษฎีกา กรมประชาสัมพันธ์ สํานักงานคณะกรรมการส่งเสริมการลงทุน และกองอํานวยการรักษาความมั่นคงภายในราชอาณาจักร ซึ่งบุคคลที่ได้รับเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ สิ่งที่เป็นเครื่องหมายแสดงเกียรติยศและบําเหน็จความชอบ ซึ่งเป็นของพระมหากษัตริย์ทรงสร้างขึ้น สําหรับพระราชทานแก่ผู้ทําความดีความชอบอันเป็นประโยชน์แก่ประเทศและสังคม
โอกาสนี้ รองนายกรัฐมนตรี กล่าวแสดงความยินดีกับผู้ที่ได้รับพระราชทานเครื่องราชอิสริยาภรณ์ชั้นสายสะพายและประกาศนียบัตรกํากับเครื่องราชอิสริยาภรณ์ ประจําปี 2560 ซึ่งเครื่องราชอิสริยาภรณ์ไทยเป็นเครื่องประดับสําหรับเกียรติยศและบําเหน็จความชอบที่พระมหากษัตริย์ทรงพระกรุณาโปรดเกล้าฯพระราชทานแก่ผู้กระทําความดีความชอบอันเป็นคุณประโยชน์ต่อประเทศและเครื่องราชอิสริยาภรณ์บางตระกูลก็มีเพื่อพระราชทานแก่บุคคลสําคัญชาวต่างประเทศเพื่อแสดงออกถึงความสัมพันธไมตรีต่อกันเครื่องราชอิสริยาภรณ์ของไทยทําขึ้นอย่างประณีตบรรจง มีเอกลักษณ์อันดีงามของชาติและมีความหมายลึกซึ้ง ผู้ได้รับพระราชทานเครื่องราชอิสริยาภรณ์ไม่ว่าตระกูลใดชั้นตราใดย่อมถือว่าเป็นผู้มีเกียรติยศและเป็นสิริมงคล โดยขอให้ทุกคนรักษาเกียรติยศอันดีนี้ไว้เพื่อเป็นเกียรติแก่ตนเองและวงศ์ตระกูลต่อไป
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. เร่งเยียวยาจิตใจเด็ก ที่พ่อก่อเหตุยิงแม่จนเสียชีวิต และยิงตัวเองตายตาม ที่ จ.พะเยา
วันพฤหัสบดีที่ 1 มิถุนายน 2560
พม. เร่งเยียวยาจิตใจเด็ก ที่พ่อก่อเหตุยิงแม่จนเสียชีวิต และยิงตัวเองตายตาม ที่ จ.พะเยา
กระทรวงการพัฒนาสังคมและความมั่นคงของมนุษย์ เร่งเยียวยาจิตใจเด็ก ที่พ่อก่อเหตุยิงแม่จนเสียชีวิต และยิงตัวเองตายตาม ที่จังหวัดพะเยา
วันนี้ (1 มิ.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯว่าที่ร้อยตรี ศรัณย์ สมานพันธ์ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เปิดเผยภายหลังเป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 641/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีชายวัย 34 ปี ก่อเหตุใช้อาวุธปืนยิงภรรยาวัย 32 ปี จนเสียชีวิต และยิงตัวตายตาม ทิ้งให้ลูกที่กําลังเรียนอยู่ ชั้นประถมศึกษาต้องกําพร้าพ่อ-แม่ สาเหตุเกิดจากความเครียดเรื่องภาระหนี้สิน ที่อําเภอจุน จังหวัดพะเยา นั้น ตนได้กําชับให้พัฒนาสังคมและความมั่นคงของมนุษย์จังหวัดพะเยา (พมจ.พะเยา) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ พร้อมเร่งเยียวยาฟื้นฟูสภาพจิตใจของเด็กอย่างใกล้ชิดโดยด่วน เพื่อให้เด็กสามารถกลับมาใช้ชีวิตได้อย่างปกติในสังคมได้ พร้อมร่วมกันหาแนวทางการช่วยเหลือในระยะยาวต่อไป อีกทั้ง ประสานหน่วยงานที่เกี่ยวข้องเร่งติดตามหาญาติเพื่อรับเด็กไปดูแล ซึ่งหากยังไม่มีญาติมาแสดงตนรับเด็กไปดูแล ทางกระทรวง การพัฒนาสังคมฯ มีบ้านพักเด็กและครอบครัวจังหวัดพะเยา พร้อมรับเด็กมาดูแลและคุ้มครองสวัสดิภาพชั่วคราว ระหว่างรอการติดตามหาญาติ ทั้งนี้ สําหรับกรณีดังกล่าวถือเป็นปัญหาความรุนแรงในครอบครัวที่รุนแรง จึงขอฝากให้ทุกครอบครัวในสังคม หากเกิดปัญหาความไม่เข้าใจกัน ควรหาทางออกด้วยการพูดคุย ปรับความเข้าใจ สร้างสัมพันธภาพอันดี และไม่ใช้ความรุนแรงในการตัดสินปัญหา
รัฐบาลไทย-ข่าวทำเนียบรัฐบาล-เครื่องเอกซเรย์คอมพิวเตอร์สามมิติแบบลำรังสีทรงกรวย
วันพฤหัสบดีที่ 2 กรกฎาคม 2563
เครื่องเอกซเรย์คอมพิวเตอร์สามมิติแบบลํารังสีทรงกรวย
17 ธันวาคม 2562
ได้ออกแบบและผลิตออกมา 3 ลักษณะ เพื่อสนองความต้องการของผู้ใช้ได้แก่ 1) เครื่องเดนตีสแกน (DentiiScan) เน้นงานทันตกรรมและศัลยกรรมบริเวณช่องปากและใบหน้า 2) เครื่องโมบิสสแกน (MobiiScan) เน้นการแก้ไขความพิการบนใบหน้าและกะโหลกศรีษะ สามารถเคลื่อนย้ายได้ และ 3) เครื่องมินิสแกน (MiniiScan) เน้นการตรวจหาขอบเขตทางรังสีของก้อนเนื้อเต้านมในห้องผ่าตัด
รัฐบาลไทย-ข่าวทำเนียบรัฐบาล-นายกรัฐมนตรีพอใจการให้ความช่วยเหลือผู้ประสบอุทกภัย เป็นไปอย่างรวดเร็ว
วันพุธที่ 2 สิงหาคม 2560
นายกรัฐมนตรีพอใจการให้ความช่วยเหลือผู้ประสบอุทกภัย เป็นไปอย่างรวดเร็ว
นายกรัฐมนตรีกล่าวภายหลังการลงพื้นที่ตรวจเยี่ยมให้กําลังใจประชาชนที่ประสบอุทกภัย จ.สกลนคร พบว่าการแก้ไขปัญหาเป็นไปอย่างเรียบร้อยและค่อนข้างรวดเร็ว
วันนี้ (2 สิงหาคม 2560) เวลา 14.30 น. ณ ท่าอากาศยานค่ายกฤษณ์สีวะรา ตําบลธาตุเชิงชุม อําเภอเมือง จังหวัดสกลนคร พลเอก ประยุทธ์ จันทร์โอชา นายกรัฐมนตรี กล่าวภายหลังการลงพื้นที่ตรวจเยี่ยมให้กําลังใจประชาชนที่ประสบอุทกภัยว่า จากการลงพื้นที่ตรวจสอบความเรียบร้อยในการให้ความช่วยเหลือประชาชน พบว่าการแก้ไขปัญหาเป็นไปอย่างเรียบร้อยและค่อนข้างรวดเร็ว สอดคล้องกับกระแสรับสั่งของสมเด็จพระเจ้าอยู่หัว ที่ขอให้รัฐบาลเร่งคลี่คลายสถานการณ์ให้ได้โดยเร็ว อีกประการหนึ่งคือ ทุกภาคส่วนได้ร่วมมือกันช่วยเหลือและภาครัฐได้นําประสบการณ์น้ําท่วมที่ผ่านมาใช้ในการบริหารจัดการ ทําให้มีความพร้อมในด้านเครื่องมือในการแก้ไขปัญหา ซึ่งหลังจากนี้จะเป็นการฟื้นฟู โดยรัฐบาลได้เตรียมมาตรการไว้แล้วไม่ว่าจะเป็นเรื่องการช่วยเหลือเยียวยา และการซ่อมแซมต่าง ๆ ตามระเบียบสํานักนายกรัฐมนตรี พร้อมสั่งการให้หน่วยงานในพื้นที่เร่งสํารวจความเสียหายของประชาชนตามความเป็นจริง เพื่อจะได้ให้การช่วยเหลือเยียวยาประชาชนเป็นไปอย่างรวดเร็ว ส่วนการแก้ไขปัญหาระยะยาว ทุกคนต้องให้ความร่วมมือกับรัฐบาลในการแก้ไขปัญหา รวมทั้งต้องเรียนรู้ที่จะอยู่กับความเปลี่ยนแปลงของธรรมชาติให้ได้ รวมไปถึงต้องวางระบบผังเมืองใหม่ให้ดี
ในตอนท้าย นายกรัฐมนตรีกล่าวว่า ทุกคนต้องมีความสามัคคี อย่าสร้างความขัดแย้ง เมื่อบ้านเมืองสงบ ประชาชนก็มีรอยยิ้ม และแววตาที่จริงใจ โดยเฉพาะรอยยิ้มและแววตาของคนอีสานซึ่งแสดงออกถึงความรักและความซื่อสัตย์ รักใครรักจริง อย่านําเอาสิ่งดี ๆ รวมถึงวัฒนธรรมเหล่านี้มาใช้ประโยชน์ในทางที่ไม่ถูกต้อง
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘หม่อมเต่า’เยี่ยมศูนย์เรียนรู้หุ่นยนต์แขนกล ฝึกฝีมือคนอุบลฯ ตอบโจทย์ "ไทยแลนด์ 4.0"
วันพุธที่ 29 มกราคม 2563
‘หม่อมเต่า’เยี่ยมศูนย์เรียนรู้หุ่นยนต์แขนกล ฝึกฝีมือคนอุบลฯ ตอบโจทย์ "ไทยแลนด์ 4.0"
รัฐมนตรีว่าการกระทรวงแรงงาน ตรวจเยี่ยมให้กําลังใจแรงงานในสถานประกอบการ พร้อมเยี่ยมศูนย์การเรียนรู้หุ่นยนต์แขนกลและระบบอัตโนมัติ ตอบโจทย์นโยบายรัฐบาลไทยแลนด์ 4.0
เมื่อวันที่ 29 มกราคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานนายธวัช เบญจาทิกุล อธิบดีกรมพัฒนาฝีมือแรงงาน นางเธียรรัตน์ นะวะมะวัฒน์ รองอธิบดีกรมการจัดหางาน และผู้บริหารระดับสูงกระทรวงแรงงาน ลงพื้นที่จังหวัดอุบลราชธานี เพื่อรับฟังการบรรยายสรุปและตรวจเยี่ยมให้กําลังใจแรงงานในสถานประกอบการ ณ ห้างหุ้นส่วนจํากัด อาร์ เอส ที เอเชียแปซิฟิก อําเภอเมือง จังหวัดอุบลราชธานี โดยมี นายอรัญ อนุพรรณสว่าง กรรมการผู้จัดการบริษัทในเครือรวมสินไทย เจ้าของหุ่นยนต์แขนกล อาร์เอสที โร โบติกส์ ซึ่งเป็นธุรกิจเริ่มต้นในการจําหน่ายรถแทรกเตอร์ยันมาร์ รถเกี่ยวข้าว โรงงานผลิตเครื่องจักรกล และอุปกรณ์เครื่องจักรกลทางการเกษตรในจังหวัดอุบลราชธานีให้การต้อนรับ สําหรับสถานประกอบการดังกล่าว ได้บูรณาการความร่วมมือกับสถาบันพัฒนาฝีมือแรงงาน 7 อุบลราชธานี ในการจัดการฝึกอบรมแก่บุคลากรและนักศึกษาอาชีวะหลักสูตรระยะสั้น“การควบคุมหุ่นยนต์ในงานอุตสาหกรรม”
ม.ร.ว.จัตุมงคลฯ และคณะ ได้ตรวจเยี่ยมศูนย์การเรียนรู้หุ่นยนต์แขนกลและระบบอัตโนมัติซึ่งได้จัดตั้งขึ้นที่สถานประกอบการที่จังหวัดอุบลราชธานี ซึ่งศูนย์ดังกล่าวยังตอบโจทย์นโยบายไทยแลนด์ 4.0 ซึ่งเป็นโมเดลพัฒนาเศรษฐกิจของรัฐบาลปัจจุบัน โดย พล.อ.ประยุทธ์ จันทร์โอชา นายกรัฐมนตรีและ รมว.กลาโหม ที่มุ่งพัฒนาเศรษฐกิจที่ขับเคลื่อนด้วยนวัตกรรม ขณะเดียวกันผลิตภัณฑ์ที่ได้นั้นถือเป็นสินค้าที่ผลิตโดยสตาร์ทอัพคนไทย 100% นอกจากนี้ ยังได้เล็งเห็นปัญหาของธุรกิจระดับ SMEs รวมไปถึงสถานศึกษาที่ยังขาดแคลนผู้ที่มีความรู้ ความเข้าใจในการใช้หุ่นยนต์แขนกลอุตสาหกรรมอย่างแท้จริง หากผลิตออกจําหน่ายก็จะประสบปัญหาขาดแคลนบุคลากร ที่จะมาเป็นผู้ควบคุมเครื่องจักรหรือซ่อมบํารุงเบื้องต้น โดยมีกลุ่มหมายที่เป็นนักศึกษาอาชีวะ บุคลากรในโรงงานอุตสาหกรรมฯ มาฝึกอบรมใช้งานหุ่นยนต์ฯ และการซ่อมบํารุงเบื้องต้น จากนั้น รมว.แรงงาน ยังได้ตรวจเยี่ยมสํานักงานประกันสังคมจังหวัดอุบลราชธานี ตรวจเยี่ยมการฝึกอบรมหลักสูตรยกระดับฝีมือแรงงาน สาขาซ่อมถังและพ่นสีรถยนต์
สําหรับสถานการณ์ด้านแรงงาน ปัจจุบันจังหวัดอุบลราชธานีมีประชากร 1,874,548 คน ผู้อยู่ในกําลังแรงงาน 908,834 คน ผู้มีงานทํา 907,108 คน เป็นแรงงานภาคเกษตร 644,149 คน แรงงานนอกภาคเกษตร 262,959 คน ผู้ว่างงาน 1,725 คน ผู้ไม่อยู่ในกําลังแรงงาน 453,313 คน มีแรงงานนอกระบบ 738,475 คน แรงงานต่างด้าว 3,288 คน ผู้ประกันตนมาตรา 33 จํานวน 75,446 คน มาตรา 39 จํานวน 15,119 คน มาตรา 40 จํานวน 42,633 คน อาสาสมัครแรงงานจํานวน 219 คน
------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
29 มกราคม 2563
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดโครงการ April Series พร้อมปาฐกถาพิเศษหัวข้อ “Digital Economy Thailand 4.0 : How to Transform Education and eHealthcare Paradigms?”
วันศุกร์ที่ 28 เมษายน 2560
รมว.กระทรวงดิจิทัลฯ เปิดโครงการ April Series พร้อมปาฐกถาพิเศษหัวข้อ “Digital Economy Thailand 4.0 : How to Transform Education and eHealthcare Paradigms?”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดโครงการ April Series พร้อมปาฐกถาพิเศษในหัวข้อ “Digital Economy Thailand 4.0 : How to Transform Education and eHealthcare Paradigms?” โดยกระทรวงดิจิทัลฯ ได้ร่วมกับสมาคมอุตสาหกรรมเทคโนโลยีสารสนเทศไทย (ATCI) จัดโครงการ “April Series 2017” ขึ้นซึ่งเป็นการรวมงานประชุมสัมมนาทางด้านเทคโนโลยี ด้านการศึกษา และการแพทย์สาธารณสุขเข้าด้วยกัน ได้แก่ งาน Education ICT Forum 2017 งาน Healthcare Technology Summit 2017 และ งาน Innovative School Summit 2017 ภายใต้แนวคิด “How To Reform Education System to Accelerate Thailand 4.0” เพื่อเป็นเวทีสําคัญในการเรียนรู้ อัพเดทข้อมูลด้านเทคโนโลยีสารสนเทศใหม่ๆ ที่เป็นประโยชน์ทางด้านการศึกษา และการแพทย์สาธารณสุข ตามร่างแผนพัฒนาเศรษฐกิจและสังคมแห่งชาติฉบับที่ 12 เน้นยุทธศาสตร์ชาติ 20 ปี ในการให้เทคโนโลยีดิจิทัล (digital technology) ช่วยตอบโจทย์ ที่กําลังจะเปลี่ยนแปลงไปอย่างรวดเร็ว การเดินหน้ายุทธศาสตร์ประเทศไทย ภายใต้บริบทแห่งความท้าทายใหม่ กฎระเบียบใหม่ของโลก ซึ่งกําลังเปลี่ยนแปลงตลอดเวลาอย่างไม่สามารถคาดการณ์ ซึ่งงานดังกล่าวฯ จัดขึ้น ณ ห้องวายุภักษ์ 2-4 โรงแรมเซ็นทรา บาย เซ็นทาราศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ เมื่อวันที่ 26 เมษายน 2560 ที่ผ่านมา
********************
รัฐบาลไทย-ข่าวทำเนียบรัฐบาล-​สยบข่าวลือ! รัฐยังไม่เก็บค่าเบี้ยผู้ประกันตนเพิ่ม
วันศุกร์ที่ 7 กันยายน 2561
​สยบข่าวลือ! รัฐยังไม่เก็บค่าเบี้ยผู้ประกันตนเพิ่ม
--
ช่วงนี้มีกระแสข่าวว่า สํานักงานประกันสังคมจะปรับเพดานอัตราการจ่ายเงินสมทบรายเดือนของผู้ประกันตนเข้ากองทุนประกันสังคม จากเดิมที่หักสูงสุดไม่เกิน 750 บาท/เดือน เป็น 1,000 บาท/เดือน ทําให้ประชาชนจํานวนมากออกมาแสดงความคิดเห็นในเรื่องนี้กัน
รัฐบาลโดยกระทรวงแรงงานไม่ได้นิ่งนอนใจแต่อย่างใด ล่าสุดสํานักงานประกันสังคม สังกัดกระทรวงแรงงานได้ออกมายืนยันว่า
“ขณะนี้ยังไม่มีการอนุมัติให้ดําเนินการใด ๆ โดยเรื่องที่เป็นข่าว ยังเป็นเพียงข้อเสนอที่คณะกรรมการประกันสังคมต้องพิจารณาอย่างรอบคอบ ซึ่งมีปัจจัยหลายอย่างเข้ามาเกี่ยวข้อง เช่น ภาวะเศรษฐกิจที่เปลี่ยนแปลง และสิทธิที่ผู้ประกันตนจะได้รับ เป็นต้น
ส่วนแนวคิดการเก็บเงินสมทบเพิ่มไม่ได้หมายความว่า กองทุนประกันสังคมขาดทุนหรือเงินกองทุนลดน้อยลง แต่สํานักงานประกันสังคมคํานึงถึงการเสียโอกาสในการออมและผลกระทบต่อสิทธิประโยชน์ของผู้ประกันตนทุกกรณี โดยเฉพาะในส่วนเงินทดแทนและเงินบํานาญ”
สําหรับเกณฑ์การคํานวณในปัจจุบันนั้น ใช้มาแล้วตั้งแต่ปี 2538 ซึ่งขณะนั้นอัตราค่าจ้างขั้นต่ําอยู่ที่ 111 บาทต่อวัน แต่ปัจจุบันอัตราค่าจ้างขั้นต่ําสูงขึ้นอยู่ที่ 310 บาทต่อวัน
อย่างไรก็ตาม การดําเนินงานเรื่องนี้อาจผลกระทบต่อผู้ประกัน นายจ้าง และเงินสมทบของรัฐบาล จึงต้องทําความเข้าใจกับประชาชนทุกกลุ่มอย่างรอบด้าน และรับฟังความคิดเห็นจนตกผลึก เพื่อให้ได้ข้อสรุปที่เหมาะสมที่สุด
“เงินกองทุนประกันสังคม” เป็นเงินที่ลูกจ้างหรือผู้ประกันตนจ่ายสมทบร่วมกับนายจ้างและรัฐบาลเป็นประจําทุกเดือน เพื่อเป็นหลักประกันให้ผู้ประกันตนได้รับการสงเคราะห์ เมื่อต้องประสบอันตราย เจ็บป่วย ทุพพลภาพ หรือเสียชีวิตที่ไม่ใช่สาเหตุจากการทํางาน รวมไปถึงการคลอดบุตร สงเคราะห์บุตร ชราภาพ ว่างงาน ช่วยบรรเทาปัญหาความเดือดร้อน และส่งเสริมให้ลูกจ้างมีชีวิตความเป็นอยู่ที่มั่นคงขึ้น
ซึ่งการจ่ายเงินสมทบในแต่ละเดือนนั้น กฎหมายกําหนดให้คํานวณจากค่าจ้างที่ลูกจ้างได้รับในอัตราร้อยละ 5 เช่น ลูกจ้างมีค่าจ้างสูงสุดเดือนละ 15,000 บาท ต้องถูกหักเงินสมทบ 15,000 × 5% = 750 บาท เงินสมทบที่ลูกจ้างจ่าย 750 บาท/เดือน สํานักงานประกันสังคม กระทรวงแรงงาน จะให้ความคุ้มครอง 7 กรณี โดยสามารถติดตามรายละเอียดได้ที่นี่ https://www.sso.go.th/wpr/main/custom/custom_detail_detail_1_160_0/85
อย่างไรก็ตาม พี่น้องประชาชนโดยเฉพาะผู้ประกันตนและนายจ้างสามารถร่วมแสดงความคิดเห็นไปยังสํานักงานประกันสังคมได้หลากหลายช่องทาง ทั้งการเปิดเวทีรับฟังความเห็น ช่องทางออนไลน์ที่ https://www.sso.go.th หัวข้อ แจ้งเรื่องร้องเรียน และ E-mail : info@sso1506.com หรือสายด่วน 1506 เพื่อเป็นข้อมูลในการพิจารณาดําเนินการต่อไป
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คลังยกเว้นอากรแสตมป์ให้แก่ผู้ถือบัตรสวัสดิการแห่งรัฐที่ซื้อทอดตลาดที่ดินพร้อมสิ่งปลูกสร้างและห้องชุดในโครงการประชารัฐสวัสดิการของกรมบังคับคดี
วันพฤหัสบดีที่ 11 ตุลาคม 2561
คลังยกเว้นอากรแสตมป์ให้แก่ผู้ถือบัตรสวัสดิการแห่งรัฐที่ซื้อทอดตลาดที่ดินพร้อมสิ่งปลูกสร้างและห้องชุดในโครงการประชารัฐสวัสดิการของกรมบังคับคดี
ในการประชุมคณะรัฐมนตรีเมื่อวันที่ 10 ตุลาคม 2561 คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร.(ฉบับที่ .. ) พ.ศ. ....
ในการประชุมคณะรัฐมนตรีเมื่อวันที่ 10 ตุลาคม 2561 คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร.(ฉบับที่ .. ) พ.ศ. .... (มาตรการภาษีเพื่อสนับสนุนการขายทอดตลาดที่ดินพร้อมสิ่งปลูกสร้างและห้องชุดเพื่อใช้อยู่อาศัย สําหรับโครงการประชารัฐสวัสดิการของกรมบังคับคดี)
การเสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร.(ฉบับที่ .. ) พ.ศ. .... มีวัตถุประสงค์เพื่อสนับสนุนนโยบายของรัฐบาลในการลดความเหลื่อมล้ําของสังคม โดยเฉพาะกลุ่มผู้มีรายได้น้อยและผู้ด้อยโอกาสให้มีที่อยู่อาศัยเป็นของตนเอง โดยกระทรวงยุติธรรมได้จัดทําโครงการการขายทอดตลาดที่ดินพร้อมสิ่งปลูกสร้างและห้องชุดเพื่อใช้อยู่อาศัย สําหรับโครงการประชารัฐสวัสดิการของกรมบังคับคดี กระทรวงการคลังจึงได้สนับสนุนนโยบายดังกล่าวโดยการยกเว้นอากรแสตมป์ให้แก่ผู้ถือบัตรสวัสดิการแห่งรัฐที่ซื้อทอดตลาดในโครงการดังกล่าว
ทั้งนี้ การยกเว้นอากรแสตมป์ข้างต้น สําหรับการโอนอสังหาริมทรัพย์ตั้งแต่วันที่ 1 ตุลาคม พ.ศ. 2560 เป็นต้นไป โดยจะช่วยบรรเทาภาระภาษีให้แก่ผู้ถือบัตรสวัสดิการแห่งรัฐให้มีโอกาสเข้าถึงสวัสดิการและบริการของภาครัฐ และสนับสนุนให้อสังหาริมทรัพย์ที่รอการขายทอดตลาดเข้าสู่ระบบเศรษฐกิจ อันจะช่วยกระตุ้นให้ธุรกิจอสังหาริมทรัพย์มีการขยายตัวเพิ่มขึ้น
ศูนย์สารนิเทศสรรพากร (RD Intelligence Center)
โทร. 1161